

**Tydelig opmærkning af alle anlægsapplikationer**

Phoenix Contacts nye produktfamilie til opmærkning ”Plant Marking”, er designet til detaljeret og tydelig mærkning af anlægskomponenter. Termoprinterfamilien Thermomark Line anvendes til produktion af blandt andet forbuds-, påbuds-, advarsels-, kombi- og fareskilte samt rørmærker. Mere end 200 produkter gør det nye program meget alsidigt og dækker størstedelen af applikationer. Mærkeskiltene overholder internationale krav i henhold til DS/EN ISO 7010, DIN 2403 og GHS (Globally Harmonised System). Lige fra advarselsskilte til flerfarvede kombinationsskilte er mærkningen altid meget modstandsdygtig mod udtværing og ridser.

Tydelig og entydig mærkning af anlægsdele hjælper med til at forebygge betjeningsfejl og er et afgørende element i forbindelse med arbejdssikkerhed. En standardmæssig anlægsmærkning er derfor lovpligtig. Henvisnings- og sikkerhedsskilte sørger ikke blot for sikkerhed, men forbedrer også de operationelle processer og stiller vigtige informationer til rådighed på stedet.

For yderligere information kontakt Product Manager Henning O. Lippert, hlippert@phoenixcontact.dk.